
                                               ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

                                                          HOTĂRÂRE

Privind modificarea art. 24, 25 şi 78 alin. (3) din Hotărârea Consiliului Local nr. 55/2009, privind aprobarea Regulamentului de organizare şi funcţionare a Consiliului Local al Municipiului Focşani
Consiliul Local al Municipiului Focşani, întrunit în şedinţa ordinară, 

               - văzând proiectul de hotărâre iniţiat de domnii consilieri  Alecsandrescu Dorian, Balaban Elena Luminiţa, Buzoi Dan, Horhocea Puiu Dragoş, Matişan Bogdan-Emilian, Mersoiu Ionuţ, Necula Ionel Gabriel, Oloeriu Ioan-Liviu, Pădineanu Gabriel, Pătraşcu Enache, Radu Niţu, Trofin Tudorel-Daniel şi Vrabie Cătălin, prin care se propune modificarea art. 24, 25 şi 78 alin. (3) din Hotărârea Consiliului Local nr. 55/2009, privind aprobarea Regulamentului de organizare şi funcţionare a Consiliului Local al Municipiului Focşani, raportul Aparatului permanent de lucru, înregistrat la nr. 35932 / 20. 07. 2012, precum şi raportul cuprinzând avizul favorabil al Comisiei pentru administraţie publică locală, juridică, anticorupţie şi integrare europeană;

- având în vedere amendamentul formulat în Comisia pentru administraţie publică locală, juridică, anticorupţie şi integrare europeană, privind denumirea şi obiectele de activitate ale comisiilor de specialitate, amendament care a fost adoptat cu majoritate de voturi;

- în temeiul art. 15, alin. (2) din Ordonanţa Guvernului nr. 35/2002 pentru aprobarea Regulamentului – cadru de organizare şi functionare a consiliilor locale cu modificările şi completările ulterioare, precum şi în baza prevederilor din anexa 2 la acelaşi act normativ - O.G. 35/2002 şi în conformitate cu Legea nr. 215/2001, privind administraţia publică locală, republicată, cu modificările şi completările ulterioare;

- în baza art. 36, alin. (1), (2) lit. a), (3) lit.a) şi art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare;

                              HOTĂRĂŞTE :
Art. 1. Se modifică art. 24 din HCL 55/2009, care va avea următorul cuprins:

“În funcţie de specificul local si nevoile activitatii sale, consiliul local organizează comisii de specialitate, in principalele domenii de activitate, după cum urmează: 

- Comisia de buget şi administraţie publică;

- Comisia de urbanism şi agricultură;

- Comisia pentru drepturile omului, cultură, învăţământ, sănătate şi sport.”

Art. 2. Se modifică art. 25 din HCL 55/2009, care va avea următorul cuprins:

“(1) Fiecare comisie de specialitate va fi alcătuită din 7 consilieri locali. 

        (2) Nominalizarea membrilor fiecarei comisii se face avându-se in vedere de regula opţiunea acestora, pregatirea lor profesionala si domeniul in care işi desfăşoară activitatea. 

        (3) Fiecare consilier poate face parte dintr-o singură comisie de specialitate.”
Art. 3. Se modifică alin (3) al art. 78 din HCL 55/2009, care va avea următorul cuprins:

            “(3) Numărul maxim de şedinţe pentru care se poate acorda indemnizaţia, potrivit alin. (2) este de o şedinţă de consiliu şi o şedinţă de comisie de specialitate pe lună.”

        Art. 4 Prezenta hotarare va fi  comunicata de catre Directia administratie publica locala, compartimentelor, serviciilor si Primarului Municipiului Focsani, conform legii, care va asigura executarea acesteia prin membrii Consiliului, Aparatul Permanent de Lucru al Consiliului Local şi executivul.
                 PREŞEDINTE DE ŞEDINŢĂ,

                         Oloeriu I. Liviu
                                                                         Contrasemnează,

                                                               Secretarul Municipiului Focşani

                                                                                Corhană Eduard Marian

